Държавен вестник, бр. 62, 2025 г., стр. 41

БРОЙ  62	
Д Ъ Р Ж А В Е Н  В Е С Т Н И К 	
СТР.  41   
по медиация, провеждани в съдебните центро­
ве, и възнагражденията на медиаторите към 
съдебните центрове са предвидени в закона 
и в настоящата наредба.
(2) Възнаграждението за информационна 
среща за процедура по медиация и за проце­
дура по медиация се дължи в размер, посочен 
в приложение № 2.
(3) Възнаграждението на медиатора не 
може да се определя или изплаща под условие 
или да се обвързва с изхода от проведената 
процедура по медиация.
Чл. 61. (1) Когато страните или някоя от 
тях не се явят без уважителна причина или 
откажат да участват в информационната среща 
за процедура по медиация, когато са били за­
дължени от съда, и срещата не бъде проведена, 
медиаторът има право на възнаграждение за 
среща с продължителност от един час.
(2) В случай на отстраняване или замяна 
на медиатора той има право на възнагражде­
ние, определено според продължителността на 
участието му в информационната среща или 
в процедурата по медиация и при съответно 
прилагане на правилото на ал. 3.
(3) Медиаторът има право на възнагражде­
ние според продължителността на участието си 
в информационната среща или в процедурата 
по медиация, което се определя на час, като 
се отчита всеки започнат час.
(4) Когато в информационната среща или 
в процедурата по медиация по съгласие на 
страните са участвали двама или повече 
медиатори, възнаграждение се заплаща за 
дейността на всеки един от тях.
(5) Броят на проведените срещи на меди­
атора със страните и тяхната продължител­
ност се установява от справка, изготвена от 
съдебния координатор, към която се прилагат 
и протоколите по чл. 56, ал. 1.
Чл. 62. (1) В случаите на определен от 
координатора на съдебния център медиатор, 
вписан в списъка към окръжен съд, различен 
от този, към който или в чийто съдебен ра­
йон е съдебният център, където се провежда 
информационната среща или медиацията 
(чл. 42, ал. 3), на медиатора се заплащат от 
бюджета на съда разходите за пътни, дневни 
и квартирни, необходими за провеждане на 
информационната среща или на процедурата 
по медиация, за която той е определен, по 
размери, предвидени в Наредбата за коман­
дировките в страната, приета с ПМС № 72 
от 1986 г. (ДВ, бр. 11 от 1987 г.).
(2) Алинея 1 се прилага и когато определе­
ният медиатор е вписан в списъка на съдебния 
център, в който се провежда медиацията, но 
мястото на провеждане на медиацията е извън 
съдебния район, където е местоработата на 
медиатора или където се намира седалището 
на съда, към който е съдебният център.
(3) Когато страните изберат медиатор, впи­
сан в списъка към окръжен съд, различен от 
този, към който или в чийто съдебен район 
е съдебният център, където се провежда ме­
диацията (чл. 50, ал. 2), пътните, дневните и 
квартирните пари, свързани с процедурата по 
медиация, се заплащат от внесен от страните 
депозит независимо дали страните са осво­
бодени от заплащане на такси и разноски по 
делото. Размерът на депозита се определя от 
координатора на центъра съгласно Наредбата 
за командировките в страната, приета с ПМС 
№ 72 от 1986 г. (ДВ, бр. 11 от 1987 г.).
(4) Алинея 3 се прилага и когато избрани­
ят от страните медиатор е вписан в списъка 
на съдебния център, в който се провежда 
медиацията, но мястото на провеждане на 
медиацията е извън населеното място, къде­
то е местоработата на медиатора или където 
се намира седалището на съда, към който е 
съдебният център.
Чл. 63. (1) В случаите по чл. 54 страните 
внасят предварително по сметка на съда, 
към който е съдебният център, разноските за 
възнаграждение на медиатора, както и други 
разноски, които могат да се дължат съгласно 
тази глава. Размерът на разноските се опре­
деля от координатора съобразно очакваната 
продължителност на срещите на медиатора 
със страните.
(2) При приключване на процедурата по 
медиация, когато предварително внесените 
разноски надхвърлят действителната про­
дължителност на срещите в процедурата, по 
искане на страните съответна част от сумата се 
възстановява след становище от координатора.
(3) Когато в случаите по чл. 54 процеду­
рата по медиация продължи по съгласие на 
страните без разноските за това да са внесени 
предварително, координаторът съобщава на 
страните да внесат разноските в едноседмичен 
срок след приключването на процедурата.
(4) Ако в случаите по ал. 3 страните не 
внесат разноските в указания срок, по искане 
на медиатора координаторът изготвя справка 
за продължителността на конкретната медиа­
ция, за размера на внесените суми, както и за 
размера на дължимите от страните разноски.
Чл. 64. При условията на чл. 12, ал. 3 от 
Закона за медиацията, когато в процедурата 
участват преводачи от чужд език, преводачи 
на български жестов език или други експер­
ти, възнагражденията за тях се определят от 
съдебния център с оглед извършената работа 
и направените разноски.
Чл. 65. Висшият съдебен съвет осъщест­
вява контрол за изразходваните средства от 
органите на съдебната власт за изплащане на 
възнаграждения на медиаторите и необходими­
те разходи за провеждане на информационни 
срещи и процедури по медиация по висящи 
съдебни дела в съдебните центрове.